Па словах маці Ясі Малашчанкі, Таццяны, яны з мужам з самага пачатку вучылі дачку па-беларуску і пытанне аб выбары мовы навучання не стаяла. “Спачатку мы былі ўпэўненыя ў тым, што аніякіх сур’ёзных праблем з навучаннем нашага дзіцяці не будзе, – сказала Таццяна Малашчанка. – Мы вусна звярнуліся ў аддзел адукацыі з просьбай аб адкрыцці такога класа, і нас запэўнілі, што клас будзе створаны, нават калі там будзе толькі наша дзіця. Але прайшло лета – і ніякага варушэння”.